text: Den skønneste dag i laaang tid
  06 oktober 2017 kl. 07.02
  Så er der endelig udsigt til bedre vejr. To dage med sol og en våd dag er prognosen for fredag og den forestående weekend.
  Så er der endelig lidt opmuntring til os der lider under al den regn og blæst.
  Efter den mest våde september i 16 år og en mindst lige så våd og blæsende start på oktober, er der endelig udsigt til lidt sol og noget mindre blæst.
  Ifølge DMI bliver fredag fuld af sol, men især først på dagen kan der komme lidt byger fortrinsvis i Sydvestjylland.
  Temperaturen komme til at ligge på 15 grader med let til frisk vind omkring nordvest ved Vestkysten stedvis op til kuling.
  I aften og nat bliver det igen skyet og i løbet af natten kommer der stedvis regn i Jylland. Regnen hænger ved lørdagen, som bliver våd og regnfuld de fleste steder.
  Heldigvis klarer det op hen mod lørdag aften, så søndagen ser ud til også at blive solrig dog med lidt køligere temperaturer, som kun sniger sig op på 12 grader.
  